Loka iela (Rīga)
Šis raksts ir par ielu Rīgā. Par citām jēdziena Loka iela nozīmēm skatīt nozīmju atdalīšanas lapu. Loka iela ir Rīgas iela Kurzemes rajonā, Imantā. Loka iela sākas krustojumā ar Imantas ielu un beidzas ar strupceļu dzīvojamajā apbūvē. Kopējais ielas garums ir 270 metri un tā klāta ar asfalta un grants segumu (asfalts beidzas no krustojuma ar Sidraba ielu). Loka ielā ir savrupmāju apbūve. Pirmo reizi Rīgas ielu sarakstos Loka iela ir sastopama 1963. gadā ar tagadējo nosaukumu.